CELEX: 62007CA0337
Language: da
Date: 2008-12-18 00:00:00
Title: Sag C-337/07: Domstolens dom (Tredje Afdeling) af 18. december 2008 — Ibrahim Altun mod Stadt Böblingen (anmodning om præjudiciel afgørelse fra Verwaltungsgericht Stuttgart (Tyskland)) (Associeringsaftalen EØF-Tyrkiet — artikel 7, stk. 1, i associeringsrådets afgørelse nr. 1/80 — opholdsret for en tyrkisk arbejdstagers barn — arbejdstagerens tilknytning til det lovlige arbejdsmarked — ufrivillig arbejdsløshed — aftalens anvendelighed på tyrkiske flygtninge — betingelser for fortabelse af velerhvervede rettigheder)

21.2.2009   
            
            
               DA
            
            
               Den Europæiske Unions Tidende
            
            
               C 44/15
            
         Domstolens dom (Tredje Afdeling) af 18. december 2008 — Ibrahim Altun mod Stadt Böblingen (anmodning om præjudiciel afgørelse fra Verwaltungsgericht Stuttgart (Tyskland))
   (Sag C-337/07) (1)
   
   (Associeringsaftalen EØF-Tyrkiet - artikel 7, stk. 1, i associeringsrådets afgørelse nr. 1/80 - opholdsret for en tyrkisk arbejdstagers barn - arbejdstagerens tilknytning til det lovlige arbejdsmarked - ufrivillig arbejdsløshed - aftalens anvendelighed på tyrkiske flygtninge - betingelser for fortabelse af velerhvervede rettigheder)
   (2009/C 44/24)
   Processprog: tysk
   Den forelæggende ret
   Verwaltungsgericht Stuttgart
   Parter i hovedsagen
   
      Sagsøger: Ibrahim Altun
   
      Sagsøgt: Stadt Böblingen
   Sagens genstand
   Anmodning om præjudiciel afgørelse — Verwaltungsgericht Stuttgart — fortolkning af artikel 7, stk. 1, i afgørelse nr. 1/80 fra associeringsrådet EØF/Tyrkiet — opholdsret for en tyrkisk statsborger, der er indrejst på det nationale område som mindreårig inden for rammerne af en familiesammenføring — straffedom — betydning for opholdsretten — anvendelse på tyrkiske flygtninge — faderens asylret indrømmet på grundlag af falske oplysninger — tilbagetrækning af asylretten som betingelse for nægtelsen af den afledte opholdsret — afledt ret betinget af tilknytning til det lovlige arbejdsmarked i en medlemsstat i mindst tre år, mens der har været fælles bopæl med den mindreårige
   Konklusion
   
               1)
            
            
               Artikel 7, stk. 1, første led, i afgørelse nr. 1/80 af 19. september 1980 om udvikling af associeringen, som er vedtaget af det associeringsråd, der er oprettet ved associeringsaftalen mellem Det Europæiske Økonomiske Fællesskab og Tyrkiet, skal fortolkes således, at en tyrkisk arbejdstagers barn kan erhverve de rettigheder, som er fastsat i denne bestemmelse, når arbejdstageren inden for den treårsperiode, hvor barnet har levet sammen med ham, har haft erhvervsmæssig beskæftigelse i to et halvt år, før han blev arbejdsløs i de efterfølgende seks måneder.
            
         
               2)
            
            
               Den omstændighed, at en tyrkisk arbejdstager har erhvervet opholdsret i en medlemsstat og dermed fået adgang til arbejdsmarkedet i denne stat som politisk flygtning, er ikke til hinder for, at et medlem af hans familie kan erhverve de rettigheder, som er fastsat i artikel 7, stk. 1, i afgørelse nr. 1/80.
            
         
               3)
            
            
               Artikel 7, stk. 1, i afgørelse nr. 1/80 skal fortolkes således, at når en tyrkisk arbejdstager har opnået status som politisk flygtning på grundlag af urigtige oplysninger, kan de rettigheder, som ifølge denne bestemmelse tilkommer et medlem af hans familie, ikke anfægtes, såfremt familiemedlemmet opfylder betingelserne i denne bestemmelse på den dato, hvor opholdstilladelsen til arbejdstageren trækkes tilbage.
            
         
      (1)  EUT C 269 af 10.11.2007.